जयपुर। शहर में चांदपोल हनुमान मंदिर और परकोटे वाले गणेश मंदिर के सामने मंगलवार सुबह दो संदिग्ध व्यक्तियों की साइकिलों के हैंडल पर टंगे एक जैसे काले बैग में टिफिन देखकर लोगों में बम की दहशत फैल गई। लोगों ने साइकिलों को वाहनों के बीच खड़ी करने के प्रयास में जुटे दोनों संदिग्धों से पूछताछ करनी चाही तो वे भाग खड़े हुए।
इसकी जानकारी संजय सर्किल पुलिस को दी गई। इसके बाद बम निरोधक दस्ते, डॉग स्क्वाड, एटीएस और आसपास के थानों की पुलिस ने मंदिरों के आसपास जांच की, लेकिन कोई संदिग्ध वस्तु नहीं मिली। देर रात तक संदिग्ध लोगों का सुराग नहीं मिल पाया था। 13 मई, 2008 को आठ सिलसिलेवार बम धमाके हुए थे। 70 लोगों की जान गई थी।
तब मंगलवार ही था और सभी धमाके साइकिलों पर लगे टिफिन बम से किए गए थे। डीसीपी महेंद्र सिंह चौधरी ने बताया कि हनुमान मंदिर के सामने सुबह करीब 10 बजे नीले रंग की पेंट व चेक की शर्ट पहने एक व्यक्ति दुपहिया वाहनों के बीच साइकिल को फंसाकर खड़ी करने का प्रयास कर रहा था।
आगे की स्लाइड्स में जानें पूरा मामला
hin_Deva hin_Deva hin_Deva hin_Deva